cyanic-selkie/wikianc huggingface dataset:
சாரதா தேவி
சங்க ஜனனி
சுவாமி விவேகானந்தர், அன்னை சாரதா தேவியை ’சங்க ஜனனி’ என்று குறிப்பிடுவார். ஸ்ரீராமகிருஷ்ணரின் மறைவுக்குப் பின்னர், 1888 ஏப்ரல் மாதம் கயைக்குச் சென்ற அன்னை, அங்கு உள்ள சன்னியாசிகளுக்கு உள்ள மட வசதிகளை ஸ்ரீராமகிருஷ்ண பரமஹம்சரின் துறவிச் சீடர்கள் இருந்த ஏழ்மை நிலையோடு ஒப்பிட்டுப் பார்த்து வருந்தி அழுதார். அவர், ஸ்ரீராமகிருஷ்ணரிடம் "..உமது பெயரில் அனைத்தையும் துறந்த என் பிள்ளைகள் உணவுக்காகப் பிச்சையெடுப்பதை என்னால் பொறுத்துக்கொள்ள முடியவில்லை. உம்மிடம் எனது பிரார்த்தனை இதுதான்: உமது பெயரைச் சொல்லிக் கொண்டு உலகைத் துறப்பவர்களுக்குச் சாதாரண உணவும் உடையும் கிடைக்க வேண்டும். அவர்கள் உமது உபதேசங்களையும் லட்சியங்களையும் மையமாகக் கொண்டு ஓரிடத்தில் ஒன்றுகூடி வசிக்க வேண்டும். உலக வாழ்க்கையில் துன்புற்ற மக்கள், அவர்களிடம் வந்து உமது அமுதமொழிகளைக் கேட்டு ஆறுதல் பெற வேண்டும். அதற்காகவே அல்லவா நீர் வந்தீர்! அவர்கள் அலைந்து திரிவதைக் காண என்னால் சகிக்க முடியவில்லை" என்று பிரார்த்தித்தார். இவ்வாறு தமது பிரார்த்தனை மூலம் ராமகிருஷ்ண இயக்கத்திற்கு முதல் விதையை இட்டார். அதனாலேயே ’சங்க ஜனனி’ (இயக்கத்தை தோற்றுவித்தவர்) எனப் போற்றப்படுகிறார்.
பெண் கல்வி
அன்னை சாரதா தேவி பெண் கல்வியை ஊக்குவித்தார். நிவேதிதையின் மறைவுக்குப் பின்னரும் அவர் ஆரம்பித்த பெண்கள் பள்ளி தொடர்ந்து நடைபெறக் காரணமானவர்.
கடைசி உபதேசம்
1919 இறுதியிலிருந்து அவரது உடல் ஆரோக்கியம் குன்றியது. அவரது நோய் கடுமையான காய்ச்சல் (Kala-azar) என்று கல்கத்தாவில் கண்டு பிடிக்கப்பட்டது. தமது வாழ்நாளின் இறுதிநாள் 1920 ஜூலை 20 வரை அவர் இந்த நோயால் அவதிப்பட்டார். ”மகளே, யாரெல்லாம் வந்திருக்கிறார்களோ, யாரெல்லாம் வரவில்லையோ, இனி யாரெல்லாம் வரப்போகிறார்களோ, அந்த என் பிள்ளைகளுகெல்லாம் என் அன்பைத் தெரிவித்துவிடு.என் நல்லாசிகள் அவர்களுக்கு எப்போதும் உண்டு” என்று தமது கடைசி உபதேசத்தை அளித்தார்.
வெளி இணைப்புகள்
பகுப்பு:1853 பிறப்புகள் பகுப்பு:1920 இறப்புகள் பகுப்பு:வங்காள மக்கள் பகுப்பு:ராமகிருஷ்ணர்
பென்சிடின் சோதனை
பென்சிடின் சோதனை (benzidine test) ஒரு பொருளில் இரத்தம் இருக்கிறதா எனக் கண்டறியப் பயன்படும் சோதனை ஆகும். பென்சிடின், அசிட்டிக் அமிலம், ஐதரசன் பெராக்சைடு ஆகியவை சோதிக்கப்படும் பொருளுடன் சேர்க்கப்படும். ஹீமோகுளோபின் வினையூக்கியாகச் செயல்பட்டு ஐதரசன் பெராக்சைடு பென்சிடினை ஆக்சிஜனேற்றமடையச் செய்யும். இதனால் நீல நிறம் உண்டாகும். இது மலம் மற்றும் சிறுநீர் ஆகியவற்றில் கண்ணுக்குத் தெரியாமல் இரத்தம் இருக்கிறதாவெனக் கண்டறியப் பயன்படும் சிறந்த சோதனை ஆகும். பென்சிடின் புற்று நோயை உண்டாக்கக் கூடியது என்பது உறுதி செய்யப்பட்டு இருப்பதால் இச் சோதனை கைவிடப்பட்டு வருகிறது.
பகுப்பு:மருத்துவச் சோதனைகள்
கொடியன்குளம் ஊராட்சி
கொடியன்குளம் ஊராட்சி (Kodiyankulam Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1070 பேர் ஆவர். இவர்களில் பெண்கள் 545 பேரும் ஆண்கள் 525 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புக்கிட் தீமா
புக்கித் தீமா (Bukit Timah) என்பது சிங்கப்பூரின் பிரதானமான மையத்திற்கு அருகில் உள்ள ஒரு பகுதியாகும். அங்கு 166.63 மீட்டர் உயரமுள்ள (537 அடி) ஒரு குன்று இருக்கிறது. சிங்கப்பூர் நகரத்தின் மிக உயரமான இயற்கை புள்ளி இதுவேயாகும்.
இந்தக் குன்றைச் சுற்றியுள்ள பகுதிகள் நகர மறுசீரமைப்பு அதிகாரச் சபையின் கீழ் இயங்கும் புக்கிட் தீமா நகர்ப்புறத் திட்டமிடல் பகுதி எனப்படுகிறது. இந்தப் பகுதியானது, மைய வணிகப் பகுதியான மத்திய வர்த்தக மாவட்டத்தில் (Central Business District) இருந்து 10 கிலோமீட்டர் தொலைவில் அமைந்துள்ளது.
தோ தக், யலான் யுரொங் கெச்சிலின் கிழக்குப் பகுதி புக்கிட் தீமா சாலை, ஆலண்டு சாலை மற்றும் சிகாட்சு சாலை முதலியன மைய வணிகப் பகுதியைச் சூழ்ந்து எல்லைகளாக உள்ளன.
பொது
சிங்கப்பூரில் புக்கிட் தீமா ஒரு விலையுயர்ந்த ஆடம்பரமான நகரமாகக் கருதப் படுகிறது. ஓய்வு பெற்ற மூத்த அமைச்சரான கோ சொக் தொங் உட்பட முன்னாள் குடியரசுத் தலைவர்கள் மற்றும் அலுவலர்கள் இந்த சொகுசு நகரில் வீடுகள், வடிவமைக்கப்பட்ட வில்லாக்கள், ஆடம்பர பங்களாக்கள் மற்றும் கூட்டுரிமை வீடுகள் என மிக ஆடம்பரமாக இங்கு வசிக்கிறார்கள்.
சிங்கப்பூரின் மற்ற பகுதிகளை ஒப்பிடுகையில் இப்பகுதியில் மிக அதிகமான தாவரங்கள் மற்றும் விலங்குகள் காணப்படுகின்றன. எனவேதான் இப்பகுதியில் புக்கிட் தீமா இயற்கைக் காப்பகம் அமைந்துள்ளது. இக்காப்பகம் 1883-ஆம் ஆண்டில் அமைக்கப்பட்டது.
புக்கிட் தீமா சொற்பிறப்பியல்
மலாய் மொழியில் வெள்ளீய மலை என்பது புக்கிட் தீமா என்பதன் பொருளாகும். புக்கிட் தீமா என்ற பெயர் 1828 ஆம் ஆண்டிலேயே பிராங்கின் மற்றும் யாக்சன் என்பவர்களால் வரைபடத்தில் அடையாளப்படுத்தப்பட்டது. கிரான்யி நதியின் கிழக்கு மூலத்தில் வடமேற்குப் பகுதியை நோக்கிய இரண்டு மலைகளாக வரைபடத்தில் இது சித்தரிக்கப்பட்டு இருந்தது.
வரலாறு
வெள்ளீய மலை என்ற பெயருக்கும் புக்கிட் தீமா என்ற பெய்ருக்கும் எந்த தொடர்பும் இல்லை. மலாய் மொழியில் இம்மலையின் அசலான பெயர் புக்கித் தெமாக் என்பதாகும். புக்கிட் தீமா என்பது தெமாக் வகை மரங்களின் உச்சியைக் குறிப்பதாகும்.
இவ்வகை மரங்கள் மலைச் சரிவுகளில் அதிகமாக வளரும். மேற்குப் பகுதியில் இருப்பவர்களால் தெமாக் என்ற விவரிப்பு தீமா என்று எடுத்துக் கொள்ளப்பட்டதால் புக்கிட் தீமா என்ற இப்பெயர் வந்தது. பாத்திமா என்ற மலாய்ப் பெண்ணின் பெயர் சுருக்கமே தீமா என்றும் சிலர் குறிப்பிடுகிறார்கள்
மலை உச்சி வரையில் வண்டிவழிச் சாலை
1843-ஆம் ஆண்டில் வண்டிவழிச் சாலையொன்று மலையின் உச்சி வரைக்கும் அமைக்கப்பட்டது. பார்வையாளர்களுக்காக சில நாற்காலிகள் கொண்ட ஒரு குடிசையும் அமைக்கப்பட்டது. தரைப் பகுதிகளை விட தூய்மையான குளிர்ந்த காற்று மலைமீது வீசுவதால் இப்பகுதியை மிகச்சிறந்த சுகவாசத்தலம் என்று கருதினர்.
புக்கிட் தீமாவின் மலாய் பெயர் தமிழ் மொழியில் ஈயமலை என்று பெயரால் அழைக்கப்பட்டது. சிலர் இதை சிங்கப்பூர் விளையாட்டுக் கழகத்தின் ஒரு பொருளுடைய பெயராகவும் கருதினார்கள். பண்டைய நாட்களில் இங்கு மக்கள் பெரும் திரளாகக் கூடுவார்கள். இலவசமாக அரசர்கலின் விளையாட்டை கண்டு களிப்பார்கள். இப்பொழுது இவ்விடம் பரேர் பூங்கா எனப்படுகிறது. முன்னர் போல பொதுமக்களுக்காக அனுமதிக்கப் படாமல் மூடப்பட்டு உள்ளது.
புலிகளின் நடமாட்டம்
வடக்கில் இருந்து தெற்கு நோக்கிச் செல்லும் 25 கிலோமீட்டர் நீளமுள்ள புக்கிட் தீமா சாலை சிங்கப்பூரின் மிகநீளமான சாலையாக கருதப்படுகிறது. மலையில் இருந்து கிரான்யியை நோக்கிச் செல்லும் இப்பாதை 1845-இல் அமைக்கப்பட்டது.
1840-ஆம் ஆண்டில் புக்கிட் தீமா சாலையில் முதலாவது குதிரைச் சவாரி மேற்கொள்ளப்பட்டது. தாம்சன் மற்றும் டாக்டர் லிட்டில் இருவரும் நான்கு நாட்கள் இப்பயணத்தை மேற்கொண்டனர்.
தெக் கா காங் சாலை
தெக் கா காங் சாலை என்றும் புக்கிட் தீமா சாலை அழைக்கப்படுகிறது. இதன் பொருள் தெக் கா மாவட்டத்தில் உள்ள ஓடையின் பக்கம் என்பது பொருளாகும். இது புக்கிட் தீமா சாலையின் கீழ் முனையைக் குறிக்கிறது. வாயாங் சாது மற்றும் புக்கிட் தீமா கிராமங்கள் இதை வேறாக அழைக்கின்றன. ஒக்கியன் மொழி இச்சாலையை சியா லோ பியூ என்கிறது. இதன் பொருள் குதிரை வண்டி சாலையின் முடிவு என்பதாகும்.
இரண்டாம் உலகப்போரின் போது உள்நுழைந்த ஜப்பானியப் படைகளை கடைசியாக எதிர்த்துப் போராடிய இடத்திற்குச் சான்றாக இந்த புக்கிட் தீமா சாலை இருக்கிறது. ஆங்கிலேயர்கள் இறுதியாக 1942 ஆம் ஆண்டு பிப்ரவரி மாதம் 11-ஆம் நாளில் புக்கிட் தீமா சாலையை ஜப்பானியர்களிடம் இழந்தார்கள். எதிர்த்துப் போரிடுவதற்குத் தேவையான உணவும் தளவாடங்களும் தீவுக்குள் சிறிதளவே சேமிக்கப்பட்டுள்ளது என்பதை அவர்கள் அறிதிருந்தார்கள்.
.
புற இணைப்புகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:சிங்கப்பூரில் இடங்கள்
மால்கான்கிரி
மால்கான்கிரி  (Malkangiri, ஒரியா மொழி:ମାଲକାନଗିରି) இந்திய மாநிலம் ஒடிசாவின் மல்கான்கிரி மாவட்டத்தின் தலைநகரமும் தெரிந்தெடுக்கப்பட்ட பகுதியும் (notified area committee) ஆகும். மல்கான்கிரியில் 1965ஆம் ஆண்டு முதல் தண்டகாரண்ய திட்டத்தின் கீழ் வங்காளதேச அகதிகள்  மறுவாழ்வளிக்கப்படுகின்றனர். 90களின் துவக்கத்தில் ஈழத்தமிழர் பிரச்சினையை அடுத்து புலம்பெயர்ந்த சில இலங்கைத் தமிழ் அகதிகளும் இங்கு குடியமர்த்தப்பட்டுள்ளனர். இன்று பெரும்பாலனவர்கள் திரும்பிவிட்டாலும் இன்னமும் சிலர் இங்கு வாழ்ந்து வருகின்றனர். இது மாநிலத்தின் நக்சலைட் இயக்கம் தீவிரமாக இயங்கும் மாவட்டமாக விளங்குகிறது. 2011ஆம் ஆண்டு பெப்ரவரியில் மல்கான்கிரி மாவட்ட ஆட்சியர் நவீல் கிருஷ்ணாவும் பொறியாளர் பவித்ர மஜியும் நக்சலைட்களால் கைப்பற்றப்பட்டு பின்னர் பேச்சுவார்த்தைகளுக்கு பின்பு விடுவிக்கப்பட்டனர்.
மக்கள்தொகை யாய்வு
இந்திய கணக்கெடுப்பின்படி, மல்கான்கிரியின் மக்கள்தொகை 23,110. மக்கள்தொகையில் ஆண்கள் 52% விழுக்காடும் பெண்கள் 48%. விழுக்காடும் உள்ளனர். கல்வியறிவு தேசிய சராசரியான 59.5% ஐவிட குறைவாக 57% ஆக உள்ளது. ஆண்கள் கல்வியறிவு 65% ஆகவும் பெண்கள் 48% ஆகவும் உள்ளது. 15% பேர்கள் ஆறு அகவைக்கும் குறைவாக உள்ளனர்.
அரசியல்
தற்போதைய சட்டப்பேரவை உறுப்பினராக நிமல் சந்திரா சர்க்கார் காங் 2004ஆம் ஆண்டு தேர்ந்தெடுக்கப்பட்டுள்ளார். . மல்கான்கிரி நௌரங்பூர் மக்களவைத் தொகுதியில் அமைந்துள்ளது..
வெளியிணைப்புகள்
பகுப்பு:ஒரிசா மாநிலத்திலுள்ள ஊர்களும் நகரங்களும் பகுப்பு:மால்கான்கிரி மாவட்டம்
ஜான் சேப்மன்
ஜான் சேப்மன் (John Chapman, பிறப்பு: மார்ச்சு 11 1877, இறப்பு: ஆகத்து 12 1956), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 113 முதல்தர துடுப்பாட்டப் போட்டிகளில் கலந்து கொண்டுள்ளார். 1909-1920 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் சேப்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1877 பிறப்புகள் பகுப்பு:1956 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:டெர்பிசையர் துடுப்பாட்ட அணித் தலைவர்கள்
காஞ்சிபுரம் ஆனந்த ருத்ரேசர் கோயில்
காஞ்சிபுரம் ஆனந்த ருத்ரேசர் கோயில் (ஆனந்த ருத்ரேசம்) என்று அறியப்படும் இக்கோயில் காஞ்சிபுரத்திலுள்ள சிவன் கோயில்களில்  ஒன்றாகும். இக்கோயில் இறைவன் ருத்ரேசரின் மீது சிவஞான யோகிகள் பாடிய நூல் கச்சிஆனந்தருத்திரேசர் பதிகமாகும்.
நறுங்குறிஞ்சி வியாக்கியானம்
நறுங்குறிஞ்சி வியாக்கியானம் என்னும் விருத்தியுரை நூல் 10 ஆம் நூற்றாண்டில் எழுதப்பட்டது. திருமங்கையாழ்வார் 8 ஆம் நூற்றாண்டில் வாழ்ந்தவர். இவரது பாடல்களில் ஒன்று "மைவண்ண நறுங்குறிஞ்சி" என்று தொடங்குகிறது. இந்த ஒரு பாடலுக்கு மட்டும் எழுதப்பட்ட உரைநூலாக உள்ளது இந்த நூல். இந்த விரிவுரையை எழுதியவர் பட்டர். இவர் வாழ்ந்த காலம் 16 ஆம் நூற்றாண்டு. இந்த விரிவுரை 800 எழுத்துக்களைக் கொண்டது. டெம்மி தாள் அளவில் 38 பக்கங்கங்கள் கொண்ட நூலாக இது உள்ளது.
காஞ்சிபுரம் ஆனந்த ருத்ரேசர் கோயில்
அமைவிடம்
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரான சிவகாஞ்சி என்றழைக்கப்படும் பெரிய காஞ்சிபுரத்தின் மேற்கு பிராந்தியமான பிள்ளையார் பாளையம் எனும் பகுதியில் சேர்மேன் சாமிநாத முதலியார் வீதியில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து மேற்கே 1.½ கிலோமீட்டர் தொலைவிலும் உள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
நறுங்குறிஞ்சி வியாக்கியானம்
திருமங்கையாழ்வார் பாடல்
மைவண்ண நறுங்குஞ்சி குழல்பின் தாழ எய்வண்ண வெஞ்சிலையே துணையா இங்கே கைவண்ணம் தாமரைவாய் கமலம் போலும் அவ்வண்ணத் தவர்நிலைமை கண்டும் தோழீ.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
புல்வாய்க்கரை ஊராட்சி
புல்வாய்க்கரை ஊராட்சி (Pulvaikkarai Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1398 ஆகும். இவர்களில் பெண்கள் 740 பேரும் ஆண்கள் 658 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முட்டுச் சந்து
முட்டுச் சந்து (dead end, cul-de-sac) என்பது மேற்கொண்டு கடக்க இயலாத ஒரு பாதையைக் குறிக்கும். இது பெரும்பாலும் மக்கள் அடர்த்தி நிறைந்த நகரங்களில் பரவலாகக் காணப்படும்.முட்டுச் சந்தில் வழிதவறிப் பயணிக்கும் வாகனங்கள் மீண்டும் சிரமப்பட்டு திரும்ப வேண்டி உள்ளது. இது வாகன நெருக்கடியை உண்டாக்குவதோடு எரிபொருள் செல‌வை அதிகப்படுத்தி சுற்றுச் சூழல் மாசுபாட்டையும் அதிகப்படுத்துகிறது.‌ மேலும் இந்த இடங்களில் உள்ள வீடுகள் ஆள்நடமாட்டமில்லாத படி அமைந்து விடுவதால் அவற்றின் பாதுகாப்பு கேள்விக்குள்ளாகிறது.
பகுப்பு:சாலைப் போக்குவரத்து
நைஜல் சேப்மன்
வெளி இணைப்பு
நைஜல் சேப்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1945 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
காணப்பாடி ஊராட்சி
காணப்பாடி ஊராட்சி (Kanapadi Gram Panchayat), தமிழ்நாட்டின் திண்டுக்கல் மாவட்டத்தில் உள்ள வடமதுரை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கணியூர் பத்ரகாளியம்மன் கோயில்
பத்ரகாளியம்மன் கோயில் தமிழ்நாட்டில் கோயம்புத்தூர் மாவட்டம், கணியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
புதிய பார்வை
புதிய பார்வை தமிழில் வெளியாகும் ஒரு சிற்றிதழ். தமிழ் நாட்டில் சென்னையிலிருந்து மாதம் இருமுறை வெளியாகிறது. இதன் வெளியீட்டாளர் டாக்டர் ம. நடராசன். 1992-99 காலகட்டத்தில் வெளியாகி பின் நின்று போன இவ்விதழ் மீண்டும் 2004ல் தொடங்கி தற்காலம் வரை வெளியாகி வருகிறது. இதில் கலை, இலக்கியம், சமூகவியல், அரசியல் பற்றிய கட்டுரைகளும், மொழிபெயர்ப்புகள், சிறுகதைகள், கவிதைகள், புத்தக விமர்சனங்கள், நடப்பு நிகழ்வுகள் ஆகியவையும் வெளியாகின்றன.
மேற்கோள்கள்
புதிய பார்வை வெளியீட்டாளர் மற்றும் ஆசிரியர் டாக்டர் ம.நடரசான் ( 20-03-2018) அன்று காலமானார்.
பகுப்பு:தமிழ்நாட்டுத் தமிழ் இதழ்கள்
காந்திநகர் மாவட்டம்
காந்திநகர் மாவட்டம் (Gandhinagar District) இந்தியாவின் குஜராத் மாநிலத்தின் வருவாய் மாவட்டம். காந்திநகர் 1964 முதல் குஜராத் மாநில தலைநகராகவும் அமைந்துள்ளது.
இதன் பரப்பளவு 649 km² ஆகும். இதன் மக்கள் தொகையில் 1,391,753  பேரில்  35.02% நகர்ப்புறத்தில் வசிக்கின்றனர். (2001 மக்கள் தொகை கணக்கெடுப்பு). இம்மாவட்டம் காந்திநகர் மோட்டேரா மற்றும்  அதலஜ்  ஆகிய மூன்று புறநகர்ப் பகுதிகளைக் கொண்டுள்ளது. காந்திநகர், கலோல் ஐ.என்.ஏ, தஹேகம் மற்றும் மான்சா ஆகிய நான்கு வட்டங்கள் மற்றும் 216 கிராமங்கள் ஆகியன் இதில் அடங்கும்.
எல்லைகள்
காந்திநகர் மாவட்டம் வடகிழக்கில் சபர்காந்தா மற்றும் ஆரவல்லி, தென்கிழக்கில் கெதா, தென்மேற்கில் அகமதாபாத் மற்றும் வடமேற்கில் மெக்சானா மாவட்டங்களால் சூழப்பட்டுள்ளது.
சர்கேசு-காந்திநகர் நெடுஞ்சாலையால் அகமதாபாத் இணைக்கப்பட்டுள்ளது, மேலும் வதோதராவுடன் அகமதாபாத்- வதோதரா நெடுஞ்சாலையும் இணைக்கப்பட்டுள்ளது, இந்த மூன்று நகரங்களும் குசராத் மற்றும் மேற்கு இந்தியாவின் சிறந்த மக்கள் மையங்களையும் வணிக மையத்தையும் உருவாக்குகின்றன.
காந்திநகர் நகரம் சண்டிகர் ( ஹரியானா மற்றும் பஞ்சாபின் மாநில தலைநகரம், இந்தியா ) போன்று நன்கு திட்டமிடப்பட்ட நகரமாகும், இதில் 30 பகுதிகள் உள்ளன  நீளம் மற்றும் அகலத்தில் தலா ஒரு கி.மீ. கொண்டுள்ளது. ஒவ்வொரு பிரிவிலும் ஒரு தொடக்கப்பள்ளி, மேல்நிலைப்பள்ளி, உயர்நிலை பள்ளி, மருத்துவம், பலசரக்கு மையம் மற்றும் பராமரிப்பு அலுவலகம் ஆகியன உள்ளன.
தொழில் நுட்ப நிறுவங்கள்
காந்திநகரில் திருபாய் அம்பானி இன்ஸ்டிடியூட் ஆப் ஐ.சி.டி, இ.டி.ஐ, இந்தியன் பிளாஸ்மா ஆராய்ச்சி நிறுவனம், குஜராத் சட்ட பல்கலைக்கழகம் போன்ற பல கல்வி நிறுவனங்கள் உள்ளன. காந்திநகரின் கல்வி நிலை குஜராத்தில் மிக உயர்ந்தது, குஜராத்தில் 87.11% ஆகும். எனவே காந்திநகர் மிகவும் பிரபலமான நகரம் மற்றும் குஜராத்தின் "இதயம்" என்று அழைக்கப்படுகிறது.
காந்திநகருக்கு அருகிலேயே பல தகவல் தொடர்பு நிறுவனங்கள் அமைந்துள்ளது. போன்ற பல பெரிய தகவல் தொடர்பு நிறுவனங்களான டிசிஎஸ், சைபேசு போன்றவை இப்பகுதியில் அமைந்துள்ளது. இன்னும் பல நிறுவனங்கள் முக்கியமாக குஜராத்தின் முக்கிய பிபிஓ நிறுவனத்தில் ஒன்றான  இடெக்,  போன்றவை இங்கு வர திட்டமிட்டுள்ளன. வதோதரா மற்றும் டெக்சாஸில் செயல்படுவதோடு இங்கும் அமைந்துள்ளது. அக்சார்தம் கோயில் காந்திநகர் பிரிவு -20 இல் அமைந்துள்ளது. இது குஜராத்தின் முக்கிய இந்து கோயில் வளாகங்களில் ஒன்றாகும்.
மக்கள் தொகை
2011ஆம் மக்கட்தொகை கணக்கெடுப்பின்படி 13,87,478 மக்கட்தொகை கொண்ட்து. இது எசுவாத்தினி தேசத்திற்கு அல்லது அமெரிக்க மாநிலமான கவாய் மாநிலத்திற்கு சமமாக உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 12.15% ஆகும். காந்திநகரில் ஒவ்வொரு 1000 ஆண்களுக்கும் 920 பெண்கள் என்ற பாலின விகிதம் உள்ளது. இது 2001 இல் 76.5% கல்வியறிவு விகிதத்தைக் கொண்டிருந்தது, இது 10 ஆண்டுகளில் 10 சதவீத புள்ளிகளால் அதிகரித்து 2011 இல் கல்வியறிவு விகிதம் 85.78% ஆக உயர்ந்தது.
2011 இந்திய மக்கள் தொகை கணக்கெடுப்பின்படி மாவட்டத்தில் 93.94% மக்கள் குஜராத்தி மற்றும் 4.56% இந்தி முதல் மொழியாக பேசினர்.
உட்பிரிவுகள்
காந்திநகர், சந்த்கேதா, அடாலாஜி, மொடெரா, போன்ற நகர்புறப் பகுதிகளும், காந்திநகர், கலோல் தாகேகாம், மான்சா என நான்கு வருவாய் வட்டங்களும், 216 கிராமங்களும் கொண்டுள்ளது.
மாவட்ட எல்லைகள்
வடகிழக்கே சபர்கந்தா, ஆராவல்லி மாவாட்டங்களும், தென்கிழக்கே கேடா மாட்டமும், தென்மேற்கே அகமதாபாத் மாவட்டமும், வடமேற்கே மேசானா மாவட்டமும் எல்லைகளாக கொண்டுள்ளது காந்திநகர் மாவட்டம்.
சுற்றுலா
பாரம்பரியம், வரலாறு மற்றும் கலாச்சாரத்தின் கலவையான காந்திநகர் எப்போதும் பார்வையிடக்கூடிய மிகவும் இணக்கமான நகரமாகும். இளஞ்சிவப்பு கல் மற்றும் அழகான செதுக்கலால் அலங்கரிக்கப்பட்ட அக்சார்தம் கோயில், காந்திநகரிலும் உள்ளது:
குறிப்பிடத்தக்கச் சுற்றுலா இடங்கள்
சுவாமிநாராயண் கோயில்
சரிதா உதான்
கேப்பிடல் வளாகம்
அனுமான் கோயில்
குழந்தைகள் பூங்கா
இந்திரோதா டைனோசர் மற்றும் புதைபடிவ பூங்கா
மகாத்மா மந்திர்
ராணி ரூபமதியின் கல்லறை
மேற்கோள்கள்
பகுப்பு:காந்திநகர் மாவட்டம் பகுப்பு:குஜராத் மாநிலத்திலுள்ள மாவட்டங்கள் பகுப்பு:இந்திய மாவட்டங்கள்
புலம்பல் (நூல்)
புலம்பல் (Book of Lamentations) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
பெயர்
புலம்பல் என்னும் நூல் மூல மொழியாகிய எபிரேயத்தில் אֵיכָה‎ (Eikha, ʾēḫā(h)) என்னும் பெயர் கொண்டது. "அந்தோ!" ("ஐயோ!") எனப் பொருள்படும் அச்சொல்லே இந்நூலின் தொடக்கமாக இருப்பதால் அப்பெயர் கொடுக்கப்பட்டது. கிரேக்க மொழிபெயர்ப்பு "எரேமியாவின் புலம்பல்" என்னும் பொருள்கொண்ட "Threnoi Hieremiou" என்னும் பெயரால் அழைக்கப்பட்டது. இலத்தீன் மொழிபெயர்ப்பும் அவ்வாறே அமைந்தது ("Lamentationes"). இந்நூலின் பழைய தமிழ் மொழிபெயர்ப்பு புலம்பல் ஆகமம் என்னும் பெயர் கொண்டிருந்தது.
கிறித்தவர்கள் இந்நூலின் பகுதிகளைப் பெரிய வெள்ளிக் கிழமையில் இயேசுவின் துன்பங்களை நினைவுகூரும் வண்ணம் அறிக்கையிட்டு தியானிப்பது வழக்கம்.
உள்ளடக்கம் மற்றும் ஆசிரியர்
"புலம்பல்" என்னும் இத்திருநூல் ஐந்து எபிரேய அகர வரிசைக் கவிதைகளால் ஆனது. கி.மு. 586இல் எருசலேமுக்கு நேரிட்ட பேரழிவையும், அதன் தொடர் நிகழ்ச்சியான நாடுகடத்தப்படுதலையும் பற்றிய புலம்பலாக இந்நூல் அமைந்துள்ளது.
எரேமியா என்னும் இறைவாக்கினரின் காலச் சூழலைப் பின்னணியாகக் கொண்ட இந்நூலில், அவலச் சுவையே மேலோங்கி நிற்கின்றது. ஆயினும், கடவுளின் அருளினால் கிடைக்கவிருக்கும் ஒளிமயமான எதிர்காலம் பற்றிய நம்பிக்கையும் ஆங்காங்கே வெளிப்படுகிறது. இக்கவிதைகள், மேற்குறிப்பிட்ட பேரழிவின் நினைவு நாளுக்கான நோன்பு வழிபாட்டில், யூதர்களால் ஆண்டுதோறும் பயன்படுத்தப்படுகின்றன.
முதல் புலம்பல் (அதிகாரம் 1): எருசலேம் அழிவுற்ற நிலையில் தன் துயரங்களை எடுத்துக் கூறி, ஒரு "கைம்பெண்" போல ஒப்பாரி வைக்கிறது.
இரண்டாம் புலம்பல் (அதிகாரம் 2): எருசலேமுக்கு ஏற்பட்ட அழிவுக்குக் காரணம் மக்களின் பாவமே என்றும், அதனால் கடவுள் தண்டனை அளித்தார் எனவும் அமைந்துள்ளது.
நான்காம் புலம்பல் (அதிகாரம் 4): மக்கள் செய்த பாவத்தின் விளைவாக எருசலேம் நகரும் திருக்கோவிலும் அழிந்துபட்டன என்னும் கருத்து எடுத்துரைக்கப்படுகிறது.
ஐந்தாம் புலம்பல் (அதிகாரம் 5): மக்கள் மனம் திரும்பி கடவுளை நாடிச்சென்று மன்னிப்பு அடையும்படியாக வேண்டல்.
முதல் நான்கு புலம்பல் கவிதைகளும் எபிரேய மொழி அகர வரிசைப்படி தொடங்குகின்றன. பாடல் 1, 2, 4 ஆகிய மூன்று பாடல்கள் ஒவ்வொன்றிலும் 22 வசனங்கள் உள்ளன. எபிரேய அரிச்சுவடியில் உள்ள அனைத்து 22 எழுத்துக்களும் தொடக்கமாக வரிசைப்படி அமைந்துள்ளன.
மூன்றாம் கவிதை 66 வசனங்களைக் கொண்டுள்ளது. ஒவ்வொரு மூன்று வசனங்களும் ஓரெழுத்துக் கொண்டு தொடங்குவதாக அப்பாடல் உள்ளது.
ஐந்தாம் கவிதை அகர வரிசைப்படி வரவில்லை. ஆனால் அங்கும் 22 வசனங்கள் உள்ளன.
தமிழ்ச் செய்யுள் வகையில் அந்தாதி இருப்பதுபோல, எபிரேய செய்யுள் அமைப்பாக அகர வரிசை ஓர் அணியாக வடிவம் பெறுகிறது (acrostics).
இந்நூலின் ஆசிரியர் எரேமியா இறைவாக்கினர் என்பது மரபு. ஆயினும் இந்நூலின் ஓரிடத்திலும் எரேமியாவின் பெயர் வரவில்லை. இரண்டாம் குறிப்பேடு என்னும் விவிலிய நூல் "யோசியாவுக்காக எரேமியாவும் ஓர் இரங்கற்பா இயற்றினார்" என்று கூறுகிறது (2 குறிப்பேடு 35:25). ஆயினும், புலம்பல் நூலை இயற்றியவர் பலராக இருக்கலாம் என்று அறிஞர் கருதுகின்றனர்.
குறிப்பிடத்தக்க ஒரு சிறு பகுதி
புலம்பல் 4:1-4 ஐயோ! பொன் இப்படி மங்கிப் போயிற்றே! பசும்பொன் இப்படி மாற்றுக் குறைந்து போயிற்றே! திருத்தலக் கற்கள் தெருமுனை எங்கும் சிதறிக் கிடக்கின்றனவே!
பசும்பொன்னுக்கு இணையான சீயோனின் மைந்தர் இன்று குயவனின் கைவினையாம் மட்பாண்டம் ஆயினரே!
குள்ளநரிகளும் பாலூட்டித் தம் பிள்ளைகளைக் காக்கும்! பாலைநிலத் தீக்கோழியென என் மக்களாம் மகள் கொடியவள் ஆயினளே!
பால்குடி மறவாத மழலைகளின் நாவு தாகத்தால் அண்ணத்தில் ஒட்டிக்கொள்ளும்! பச்சிளங் குழந்தைகள் கெஞ்சுகின்ற உணவுதனை அளித்திடுவார் யாருமிலர்!
மேலும் காண்க
விக்கிமூலத்தில் புலம்பல் நூல்
அராபியர்
அராபியர் (عرب, ʿarab) எனப்படுபவர்கள் பல்லின, கலாச்சார இனக்குழுக்களாவர். இவர்கள் அதிகமாக வடக்கு ஆப்பிரிக்கா, மேற்கு ஆசியா, ஆப்பிரிக்காவின் கொம்பு, இந்து சமுத்திர தீவுகள் மற்றும் கொமொரோசு, அமெரிக்காக்கள், மேற்கு ஐரோப்பா, இந்தோனேசியா, இசுரேல், துருக்கி, ஈரான் உட்பட்ட பிரதேசங்களிலும் அறபு உலகிலும் வாழ்கின்றனர். புலம்பெயர் அறபியர் உலகின் பல பகுதிகளிலும் வாழ்கின்றனர்.
மன்சுதே கலைக் குழு
மன்சுதே கலைக்குழு  (Mansudae Art Troupe) என்பது வட கொரிய இசைக் கலைஞர்களின் குழுவாகும். இது இசைக்கூத்துகளையும் இசையையும் நடனச் சுற்றுகளையும் நிகழ்த்துகிறது.
இது 1969 செப்டம்பர் 27 இல் உருவாகிய நடுவண் கலைக் குழுவின் வழித்தோன்றலாக்க் கருதப்படுகிறது. ஆனால், கொரிய நடுவண் செய்தி முகமையின்படி, "இதன் முன்னமைப்பு பியோங்யாங் கலைக் குழு ஆகும். இது வட கொரிய நாட்காட்டியின்படி யூச்சே 35 இல்(1946) உருவாகியது".
இக்குழு 1500 பாடல்களையும் 500 கருவியிசைக் கோவைகளையும் உருவாக்கியுள்ளது. இது கிம் Il-சங் ஆணை விருதை  1972 இல் பெற்றுள்ளது.
வெளி இணைப்புகள்
பகுப்பு:வட கொரிய இசைக் குழுக்கள்
ராபர்ட் சேப்மன்
ராபர்ட் சேப்மன் (Robert Chapman , பிறப்பு: சூலை 28 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 முதல்தர துடுப்பாட்டப் போட்டிகளிலும், 42 ஏ-தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். 1992-1998 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள்
புளியஞ்சேரி கைலாசநாதசுவாமி கோயில்
புளியஞ்சேரி கைலாசநாதசுவாமி கோயில் தமிழ்நாட்டில் திருவாரூர் மாவட்டம், புளியஞ்சேரி என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் கைலசாநாதர், காமாட்சியம்மன் சன்னதிகளும், இல் லை உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பட்டினப்பிரவேசம் (ஆதீனம்)
பட்டினப்பிரவேசம் என்பது சிறப்பு நாட்களின் போது தருமை ஆதீனம், திருவாவடுதுறை ஆதீனம், திருப்பனந்தாள் காசிமடம் போன்ற சைவ சமய மடங்களின் தலைவர்களான ஆதீனகர்த்தர்கள் பல்லக்கில் ஏறி நகர்வலம் வருவதைக் குறிக்கும். இந்த நிகழ்வு பல்லாண்டுகளாக நடைபெற்று வருகிறது. இந்த நிகழ்ச்சியின் போது ஆதீன கர்த்தரை பல்லக்கில் அமர்த்தி அவரது பக்தர்கள் சுமந்து, மடத்தைச் சுற்றி வலம் வருவர். பல்லக்கை தருமபுரம் ஆதீன திருமடத்தின் பகுதியைச் சேர்ந்த குறிப்பிட்ட குடும்பங்களைச் சேர்ந்தவர்கள் சுமந்து செல்வர். அவர்களில் 4 பேர்கோடி நாட்டாமை என அழைக்கப்படுகின்றவர்களின் மேற்பார்வையில் பல்லக்கு தூக்குகின்றனர். பல்லக்கில் வரும் ஆதினகர்த்தர் பக்தர்களுக்கும், பொதுமக்களுக்கும் காட்சி அளிப்பதுடன், ஆசி வழங்குவார். நகர்வலம் வரும்போது ஆதீனத்தின் நிலத்தை குத்தகைக்கு எடுத்தவர்களும், பக்தர்களும் ஆதினத்திற்கு காணிக்கை வழங்குவார்கள்.
தடையுத்தரவு
தருமை ஆதீனம் குருமகா சன்னிதானம் மே மாதம் 22 ஆம் நாளன்று மயிலாடுதுறை நகரத்தில் பட்டினப்பிரவேசம் நிகழ்ச்சி நடத்துவதாக இருந்தது. இந்நிலையில் திராவிடர் கழகத் தொண்டர்கள் மனிதனை பல்லாக்கு மனிதர்கள் சுமப்பது காட்டுமிராண்டித்தனது, எனவே பட்டினப்பிரவேசம் நிகழ்ச்சியை தடைவிதிக்கக் கோரி மயிலாடுதுறை  மாவட்ட ஆட்சியரிடம் புகார் அளித்தனர்.
திராவிடர் கழகத்தவர் புகாரின் போரில் மயிலாடுதுறை வருவாய் கோட்டாச்சியர் தருமை ஆதினத்தின் பட்டினப்பிரவேச நிகழ்ச்சிக்கு ஏப்ரல் 27 ஆம் நாளன்று தடையுத்தரவு பிறப்பித்தார். பட்டினப்பிரவேசம் நிகழ்ச்சி குருவுக்கு பக்தர்கள் அளிக்கும் மரியாதையாகும். எனவே அதை மாற்றக் கூடாது என்று கூறி கோட்டாச்சியரின் உத்தரவை எதிர்த்து, பட்டினப்பிரவேசம் நிகழ்ச்சிக்கு அனுமதி கோரி, ஆன்மீக சமய பாதுகாப்பு பேரவையினர் மயிலாடுதுறை மாவட்ட ஆட்சியரிடம் மனு கொடுத்துள்ளனர்.
தடைக்கு எதிர்ப்புகள்
பல்லாண்டுகளாக நடந்து வரும் சைவ சமயம் சார்ந்த தொன்றுதொட்டு நடைபெற்று வரும் பட்டினப்பிரவேச நிகழ்ச்சிக்கு அரசு தடை விதித்தது குறித்து இந்து சமயத் தலைவர்கள் மற்றும் மக்களிடையே அரசுக்கு எதிராக பெரும் எதிர்ப்பு கிளம்பியுள்ளது. மதுரை ஆதீனத்தின் குருமகா சன்னிதானம் ஹரிஹர தேசிக பரமாச்சாரியர், சைவத்தையும், தமிழையும் பாதுகாக்கும் தருமபுரம் ஆதீனத்தின் பட்டினப்பிரவேசம் நிகழ்ச்சி பாரம்பரியமாக நடந்து வருவதை தடை செய்யக் கூடாது என்றும், உயிரைக் கொடுத்தாவது தருமபுர ஆதீனத்தின் பட்டினப்பிரவேசத்தை நடத்துவோம் எனச்சூளுரைத்துள்ளார்.
தமிழ்நாடு சட்டப் பேரவையில் மே 4 அன்று இந்து சமய அறநிலையத் துறை மீதான மானியக் கோரிக்கை நடைபெறும் நிலையில், எதிர்க்கட்சித் தலைவர் எடப்பாடி பழனிசாமி கவன ஈர்ப்பு தீர்மானம் கொண்டு வந்தார். பின்னர் அவர் பேசுகையில், “தருமபுர ஆதீன பட்டினப்பிரவேசம் நிகழ்ச்சி நடைபெற வேண்டும்” என்று பக்தர்கள் விரும்புகின்றனர். இந்நிகழ்ச்சியில் மரியாதை குறைவு என எதுவும் கிடையாது என்று கூறினார்.பாரதிய ஜனதா கட்சியின் சட்டமன்றத் தலைவர் நயினார் நாகேந்திரன் பேசுகையில், பட்டின பிரவேசத்துக்கு விதிக்கப்பட்ட தடையை ஏற்றுக்கொள்ள முடியாது என்றும், இந்நிகழ்ச்சியை நடத்த வேண்டும் என்று வலியுறுத்திப் பேசினார்.
பட்டினப்பிரவேச நிகழ்ச்சி 2022
500 ஆண்டுகள் பழைமை வாய்ந்த தருமபுரம் சைவ ஆதின திருமடத்தில் ஆண்டுதோறும் ஆதி குருமுதல்வர் குருஞானசம்பந்தர் குருபூஜை பெருவிழா ஞானபுரீஸ்வரர் கோயிலில் 11 நாட்கள் கொண்டாடப்படும். இதில் 11ம் நாளான 22 மே 2022 அன்று பட்டினப் பிரவேசம் நிகழ்ச்சி நடைபெற்றது. குருமகா சன்னிதானத்தை சிவிகை பல்லக்கில் அமர வைத்து பக்தர்கள் துாக்கிச் சென்று ஆதின திருமடத்தின் நான்கு வீதிகளில் வலம் வந்தனர்.
பின்னணி
ஏப்ரல் மாதம் தமிழக ஆளுநர் ஆர். என். ரவி அவர்கள் ஒரு விழாவிற்கு தருமை ஆதீனத்திற்கு வருகை தந்த போது, ஆளுநருக்கு எதிராக திமுகவின் கூட்டணி கட்சியினர் கருப்புக் கொடி போராட்டம் நடத்தினர். இதுவே தருமை ஆதீனத்தின் பட்டினப்பிரவேசம் நிகழ்ச்சியை தடைசெய்வதற்கு காரணம் எனச்சுட்டிகாட்டப்படுகிறது.
மேற்கோள்கள்
பகுப்பு:சைவ ஆதீனங்கள் பகுப்பு:இந்து சமய வழிபாட்டுச் சடங்குகள்
டைதயோ ஆக்சமைடு
டைதயோ ஆக்சமைடு (Dithiooxamide) என்பது C2H4N2S2 என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இதை ரூபியானிக் அமிலம் என்ற பெயராலும் அழைக்கிறார்கள். டைதயோ ஆக்சமைடானது ஆக்சமைடின் கந்தகத் தொடர்முறை சேர்மமாகக் கருதப்படுகிறது .இது ஓர் இடுக்கியிணைப்பு உண்டாக்கும் முகவராகச் செயல்படுகிறது. உதாரணமாக, தாமிரத்தைக் கண்டறிதல் அல்லது உறுதிபடுத்துதல் சோதனை. சைக்ளென் எனப்படும் பெருவளைய சேர்மத்தை உருவாக்கும் கட்டுறுப்பு தொகுதியாகவும் இது பயன்படுத்தப்படுகிறது.
மேற்கோள்கள்
பகுப்பு:தயோ அமைடுகள் பகுப்பு:கந்தகச் சேர்மங்கள்
டக்கயாசு தமனியழற்சி
டக்கயாசு தமனியழற்சி (Takayasu's arteritis) என்பது கரணம் அறியப்படாத ஒரு அழற்சி நோய் ஆகும். இது இதயத்திலிருந்து ஆரம்பிக்கும் பெருந்தமனியையும் (aorta) அதன் கிளைகளையும் பாதிக்கிறது. இந்நோய் பெரும்பாலும் ஆசியர்களை குறிப்பாக 15 முதல் 30 வயது உள்ள பெண்களையே தாக்குகிறது. இந்நோயில் மணிக்கட்டில் நாடித்துடிப்பைக் (radial pulse) கண்டறிய இயலாது. எனவே இந்நோய் நாடித்துடிப்பில்லா நோய் எனவும் அழைக்கப்படுகறிது.
பகுப்பு:நோய்கள் பகுப்பு:அழற்சி
இரா. புதுப்பாளையம்
'''இரா. புதுப்பாளையம்''' (R.Pudupalayam) என்பது தமிழ்நாட்டில், நாமக்கல் மாவட்டத்தில் உள்ள இராசிபுரம் நகராட்சிக்கு அருகில் உள்ள ஊராட்சி ஆகும். இது சேலம் மாநகராட்சியிலிருந்து 25 கி.மீ தொலைவில் அமைந்துள்ளது. கைத்தறியில் உருவாக்கப்படும் காட்டன்,பட்டு மற்றும் இருவர் நெய்யும் கோர்வை சேலைகள் தனிச்சிறப்புடன் விளங்குவதால் கைத்தறி துணிகளுக்கு பெயா் பெற்று விளங்குகிறது.
மேற்கோள்கள்
பகுப்பு:நாமக்கல் மாவட்டத்திலுள்ள கிராமங்கள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
முள்ளு சீதா
முள்ளு சீதா (Graviola அல்லது Soursop) பசுமைமாறாத அகண்ட இலை, பூக்கும் சிறுமரமாகும். மெக்சிகோ, கூபா, நடு அமெரிக்கா, கரிபியன் மற்றும் வடதென் அமெரிக்கா: கொலொம்பியா, பிரேசில், பெரு, மற்றும் வெனிசுவேலா ஆகியவை இம்மரத்தின் தாயகமாகும். வெப்ப மண்டலப் பகுதியருகேயுள்ள சஹாரா நாடுகளும் இதன் தாயகமாகக் கருதப்படுகிறது. மேலும் தென்கிழக்காசிய நாடுகளிலும் தற்போது வளர்கிறது. இம்மரம் சீதாப்பழத்தின் குடும்பமாகும். இதன் பழங்கள் செம்புற்றுப்பழம் மற்றும் அன்னாசிப் பழம் போன்றவற்றின் புளிப்புத் தன்மை சேர்ந்த சுவையுடையது.
மேற்கோள்கள்
பகுப்பு:மூலிகைகள் பகுப்பு:சீதா பழங்கள் பகுப்பு:பழ மரங்கள்
திருமந்திரம்
திருமந்திரம் என்பது திருமூலரால் எழுதப்பட்ட தமிழ் சைவசமயப் படைப்பு ஆகும். இந்நூல் மெய்யியல் நூல் வகையைச் சேர்ந்தது. சிவமே அன்பு, அன்பே சிவம் எனக் கூறும் திருமந்திரமே சைவ சித்தாந்தத்தின் முதல் நூலாகக் கருதப்படுகிறது.
வேறு பெயர்கள்
திருமந்திரம் தமிழ் ஆகம நூல் என்று அழைக்கப்படுகிறது. இந்நூலுக்கு திருமந்திரர் திருமந்திர மாலை என்று பெயரிட்டுள்ளார். தமிழ் மூவாயிரம் என்றும் அழைக்கப்படுகிறது.
நூல் அமைப்பு
திருமந்திரம் பாயிரமும் அதனை அடுத்து ஒன்பது உட்பிரிவுகளும் கொண்டது. கலிவிருத்தம் என்னும் யாப்பில் அமைந்த பாடல்களால் நூல் அமைந்துள்ளது. இந்த உட்பிரிவானது தந்திரம் என்று அழைக்கப்படுகிறது. இதனில் 232 அதிகாரங்கள், 3100 செய்யுட்கள் உள்ளன.
பாயிரம்
இதில் காப்புச் செய்யுள் ஒன்றும் 9 தலைப்புகளில் பாடல்களும் உள்ளன.
காப்பு
முதல் தந்திரம்
இதில் உள்ள பாடல்கள் கீழே காணுமாறு 24 தலைப்புகளில் உள்ளன.
இரண்டாம் தந்திரம்
இதில் உள்ள பாடல்கள் கீழே காணுமாறு 25 தலைப்புகளில் உள்ளன.
மூன்றாம் தந்திரம்
இதில் உள்ள பாடல்கள் கீழே காணுமாறு 21 தலைப்புகளில் உள்ளன.
நான்காம் தந்திரம்
இதில் உள்ள பாடல்கள் கீழே காணுமாறு 13 தலைப்புகளில் உள்ளன
ஐந்தாம் தந்திரம்
இதில் உள்ள பாடல்கள் கீழே காணுமாறு 20 தலைப்புகளில் உள்ளன
ஆறாம் தந்திரம்
இதில் உள்ள பாடல்கள் கீழே காணுமாறு 14 தலைப்புகளில் உள்ளன
ஏழாம் தந்திரம்
இதில் உள்ள பாடல்கள் கீழே காணுமாறு 38 தலைப்புகளில் உள்ளன
எட்டாம் தந்திரம்
இதில் உள்ள பாடல்கள் கீழே காணுமாறு 43 தலைப்புகளில் உள்ளன
ஒன்பதாம் தந்திரம்
இதில் உள்ள பாடல்கள் கீழே காணுமாறு 23 தலைப்புகளில் உள்ளன
காலம்
இதன் காலம் அறிய முடியாததாய் உள்ளது. "இருந்தேன் இக்காயத்தே எண்ணிலி கோடி" என்ற அவரது பாடல் வரிகள் ...உலகின் முதல் மனிதர் அவராயும், முதல் சித்தராயும், தமிழுக்கு ஆசானாகவும்... இருந்திருக்கின்றார்.
பாடல்களின் எண்ணிக்கை
மேலும் "அண்ணல் அருளால் அருளுஞ் சிவாகமம் எண்ணில் இருபத்தெண் கோடி நூறாயிரம்" என்ற மற்றொரு பாடலால் அவர் எழுதியது பல கோடி பாடல்கள் என்பதும் நமக்கு கிடைத்தது மூன்றாயிரம் பாடல்கள் மட்டுமே என்பது ஆய்வாளர்களின் கருத்து. மேலும் தமிழிலே உள்ள முதல் நூலான திருமந்திரம் முதல் திருமுறையாக வைக்கப்படாமல் பத்தாம் திருமுறையாக வைத்துள்ளதும் சந்தேகத்துக்கிடமாய் உள்ளது என்பர் ஆன்றோர். திருமந்திரத்தின் முதலாவதாக வைக்கப்பட்டுள்ள 'கடவுள் வாழ்த்து' என்பதன் முதலாவது பாட்டு பின்வருமாறு அமைந்துள்ளது; ஒன்றவன் தானே, இரண்டவன் இன்னருள், நின்றனன் மூன்றினுள், நான்கு உணர்ந்தான், ஐந்து வென்றனன், ஆறு விரித்தனன், ஏழும்பர்ச் சென்றனன், தான் இருந்தான் உணர்ந்து எட்டே
உரைகள்
திருமந்திரத்திற்குப் பண்டைக்காலத்தில் உரை எழுதப்படவில்லை. 20ஆம் நூற்றாண்டின் நடுப்பகுதியிலிருந்துதான் இதற்குப் பலராலும் உரைகள் எழுதப்பட்டு வந்துள்ளது. இதனால், பல பாட்டுக்களில் கூறப்பட்டிருப்பவைக்கு, வேறுபட்ட, முரண்பட்ட கருத்துக்கள் கொடுக்கப்பட்ட நிலைதான் காணப்படுகிறது.
எடுத்துக்காட்டுப் பாடல்கள்
அன்பு சிவமிர ண்டென்பர் அறிவிலார் அன்பே சிவமாவ தாரும் அறிகிலார் அன்பே சிவமாவ தாரும் அறிந்தபின் அன்பே சிவமாக அமர்ந்திருந்தாரே!
உடம்பினை முன்னம் இழுக்கு என்று இருந்தேன் உடம்பினுக்கு உள்ளே உறுபொருள் கண்டேன் உடம்புளே உத்தமன் கோயில்கொண்டான் என்று உடம்பினை யான் இருந்து ஓம்புகின்றேனே.
அணுவில் அணுவினை ஆதிப் பிரானை அணுவில் அணுவினை ஆயிரம் கூறிட்டு அணுவில் அணுவை அணுக வல்லார்கட்கு அணுவில் அணுவை அணுகலும் ஆமே
உடம்பார் அழியின் உயிரார் அழிவர் திடம்பட மெய்ஞ்ஞானஞ் சேரவுமாட்டார் உடம்பை வளர்க்கும் உபாயம் அறிந்தே உடம்பை வளர்த்தேன் உயிர்வளர்த் தேனே.
அழிகின்ற ஆண்டவை ஐயைஞ்சு மூன்று மொழிகின்ற முப்பத்து முன்றென்ப தாகுங் கழிகின்ற காலறு பத்திரண் டென்ப தெழுகின்ற ஈரைம்ப தெண்ணற் றிருந்தே
வெளி இணைப்புகள்
பகுப்பு:சைவத் திருமுறைகள் பகுப்பு:5 ஆம் நூற்றாண்டுத் தமிழ் நூல்கள்
ஈஎஸ்பிஎன்
ஈஎஸ்பிஎன் (ESPN) நாள் முழுவதிலும் விளையாட்டுக்களை ஒளிபரப்பும் ஓர் அமெரிக்க தொலைக்காட்சி நிறுவனமாகும். 1979இல் செப்டம்பர் 7ஆம் தேதி முதலாக ஒளிபரப்பு செய்தது. கனெடிகட் மாநிலத்தின் பிரிஸ்டல் நகரில் ஈஎஸ்பிஎன் தலைமை பணியிடங்கள் உள்ளன. "ஸ்போர்ட்ஸ்சென்டர்" (SportsCenter) என்னும் ஒரு மணி நேர விளையாட்டுச் செய்திகள் நிகழ்ச்சி ஈஎஸ்பிஎன்னின் மிகப் பரவலமான தொலைக்காட்சி நிகழ்ச்சி ஆகும். இது தவிர பல்வேறு விளையாட்டு போட்டிகளும் விளையாட்டு பற்றிய நிகழ்ச்சிகளும் ஈஎஸ்பிஎன் ஒளிபரப்புகிறது. வால்ட் டிஸ்னி நிறுவனத்தின் ஒரு பிரிவே ஈஎஸ்பிஎன்.
ஈஎஸ்பிஎன்னின் அனைத்துலகப் பிரிவு ஈஎஸ்பிஎன் இண்டர்நேஷனல் சார்பாக ஈஎஸ்பிஎன் ஸ்டார் ஸ்போர்ட்ஸ் என்னும் அலைவரிசை தெற்காசியாவில் ஒளிபரப்புகிறது.
மேற்கோள்கள்
பகுப்பு:தொலைக்காட்சி நிறுவனங்கள்
உள்ளத்தை அள்ளித்தா
உள்ளத்தை அள்ளித்தா (Ullathai Allitha) என்பது 1996 ஆவது ஆண்டில் வெளியான ஒரு இந்தியத் தமிழ் நகைச்சுவை திரைப்படமாகும். சுந்தர் சி. இயக்கிய இத்திரைப்படத்தில் கார்த்திக், ரம்பா, கவுண்டமணி ஆகியோர் முன்னணி கதாபாத்திரங்களில் நடித்திருந்தனர். சிறப்பான வெற்றித் திரைப்படமான இப்படம் சிற்பி இசையமைத்த திரைப்படமாகும்.
இப்படம் சபாஷ் மீனா மற்றும் இந்தி மொழியில் வந்த 'அந்தாஸ் அப்னா அப்னா' போன்ற திரைப்படங்களைத் தழுவி எடுக்கப்பட்டதாகும்.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிற்பி இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:சுந்தர் சி இயக்கிய திரைப்படங்கள்
புந்துலாந்து
புந்திலாந்து (أرض البنط) சோமாலியா நாட்டின் வடகிழக்கில் கரோவ் மற்றும் நுகால் பகுதிகளை சுற்றியுள்ள நிலப்பகுதியாகும். சோமாலியாவின் மூன்றில் ஒரு பகுதி மக்கள் இம்மாநிலத்தில் வாழ்கின்றனர், மற்றும் நிலப்பரப்பிலும் மூன்றில் ஒருபகுதி கொண்டது. இதன் தலைவர்கள் 1998ஆம் ஆண்டு புன்ட்லாந்து தன்னாட்சி பெற்ற மாநிலமாக அறிவித்தனர்,ஆனால் அண்டையிலுள்ள சோமாலிலாந்து போல் சோமாலியாவிடமிருந்து முழு விடுதலை அறிவிக்கவில்லை. எகிப்தின் தொன்மையான மூலங்களில் குறிப்பிடப்படும் புன்ட்டின் நாடு என்பதைக் கொண்டே இம்மாநிலப் பெயர் எழுந்தது என்றாலும் இங்குதான் குறிப்பிடப்பட்ட புன்ட்டின் நாடு அமைந்திருந்ததா என்று சர்ச்சைகள் நடப்பில் உள்ளன.
அரசியல்
பகுப்பு:ஏற்கப்படாத நாடுகள் பகுப்பு:கிழக்கு ஆப்பிரிக்கா
கோபால்ட்(II) குளோரேட்டு
கோபால்ட்(II) குளோரேட்டு (Cobalt(II) chlorate) என்பது Co(ClO3)2 என்ற மூலக்கூற்று வாய்பாடு கொண்ட ஒரு வேதிச் சேர்மமாகும். கோபால்ட்(II) சல்பேட்டு மற்றும் பேரியம் குளோரேட்டு ஆகியவற்றுக்கு இடையிலான இரட்டை இடப்பெயர்ச்சி வினையின் மூலமாக கோபால்ட்(II) குளோரேட்டைத் தயாரிக்க முடியும்.
எல்லா குளோரேட்டுகளையும் போல கோபால்ட்(II) குளோரேட்டும் ஒரு ஆக்சிசனேற்றியாகும்.
மேற்கோள்கள்
பகுப்பு:கோபால்ட் சேர்மங்கள் பகுப்பு:குளோரேட்டுகள் பகுப்பு:ஆக்சிசனேற்றி
அலோசியுஸ் கொன்சாகா
புனித அலோசியுஸ் கொன்சாகா, சே.ச., (Luigi Gonzaga, Luis de Gonzaga; பழைய வழக்கு: கொன்சாகா ஞானப்பிரகாசியார்; மார்ச்சு 9, 1568 - ஜூன் 21, 1591) என்பவர் இத்தாலிய உயர்குடியில் பிறந்தவர். இவர் பின்னாளில் தன் குடும்பத்தின் கடும் எதிர்ப்பையும் மீறி இயேசு சபையில் சேர்ந்து துறவியானார். உரோமை கல்லூரியில் படித்து கொன்டிருக்கும் போதே, இவர் தொற்று நோயினால் பாதிக்கப்பட்டு இறந்தார். இவருக்கு அருளாளர் பட்டம் 1605இலும், புனிதர் பட்டமளிப்பு 1726 வழங்கப்பட்டது.
இறப்புக்குப்பின் வணக்கம்
இவர் இறந்தபின் உரோமையில் உள்ள புனித இஞ்ஞாசியார் கோவிலில் அடக்கம் செய்யப்பட்டார். இவர் இறப்புக்கு சில காலத்திற்கு முன் தனது பெயரை தனது ஆன்ம குருவின் பெயரான "இராபர்ட்" என மாற்றிக்கொண்டார். இவரது உடல் இப்போது ஒரு வைடூரியப் பேழையில் வைக்கப்பட்டிருக்கின்றது. இவரின் தலை, இவரின் பெயராலான கேசுதிகிலியோனில் உள்ள பேராலயத்தில் வைக்கப்பட்டிருக்கின்றது.
இவர் இறந்து 14 ஆண்டுகள் கழித்து திருத்தந்தை ஐந்தாம் பவுலினால் அக்டோபர் 19, 1605 அன்று அருளாளர் பட்டம் அளிக்கப்பட்டது. டிசம்பர் 31, 1726இல் திருத்தந்தை பதின்மூன்றாம் பெனடிக்ட் இவருக்கு புனிதர் பட்டம் அளித்தார். 1729இல் இவர் இளையோரின் பாதுகாவலராக அறிவிக்கப்பட்டார். 1926இல் திருத்தந்தை பதினொன்றாம் பயஸ் இவரை கிறித்தவ இளைஞரின் பாதுகாவலராக அறிவித்தார். இவர் உலகம்பரவுநோயினால் பாதிக்கப்பட்டவருக்கு பாதுகாவலராக கருதப்படுகின்றார்.
புனித அலோசியுஸ் கொன்சாகாவின் விழா நாள் ஜூன் 21 ஆகும்.
பகுப்பு:1568 பிறப்புகள் பகுப்பு:1591 இறப்புகள் பகுப்பு:இத்தாலியின் கிறித்தவப் புனிதர்கள் பகுப்பு:இயேசு சபையினர்
மென்பானம்
மென்பானம் என்பது கரிமவாக்கம் (carbonated) செய்யப்பட்ட, மணம்/நெடி சேர்ந்த வெறும் தண்ணீர்தான். அதாவது தண்ணீர் எந்த அளவு கரியமில வாயுவை (carbon-di-oxide) ஏற்றுக் கொள்ளுமோ அதைவிடக் கூடுதலான வாயுவை மீவுயர் (supersaturated)அழுத்தத்தில் கலந்து உண்டாக்கப்பட்டவையே இத்தகைய மென்பானங்களாகும். இவை மிக உயர்ந்த அழுத்தத்திலும், குறைந்த வெப்ப நிலையிலும் (temperature) தயாரிக்கப்படுகின்றன. அப்போது வாயுவுக்கும் தண்ணீருக்கும் இடையே ஒரு வகைச் சமநிலை (equilibrium) உருவாகிறது.
பகுப்பு:வேதியியல்
சன் மியூசிக்கு
சன் மியூசிக்கு என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி இசை கட்டணத் தொலைக்காட்சி சேவை ஆகும். இந்த அலைவரிசை செப்டம்பர் 5, 2004 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. சன் மியூசிக் தொலைக்காட்சி தனது உயர் வரையறு தொலைக்காட்சியை டிசம்பர் 11, 2011 ஆம் ஆண்டு முதல் ஒளிபரப்ப தொடங்கியது.
நிகழ்ச்சிகள்
இந்த தொலைக்காட்சியில் காதலுக்கு மரியாதை, பிறந்தநாள் வாழ்த்து, உங்களுடன் சன் மியூசிக், மசாலா மெயில், ட்ரிங் ட்ரிங், அன்பே அன்பே, நீங்களும் நாங்களும், காலைத் தென்றல், வாழ்த்தலாம் வாங்க, பாட்டு புதுசு, சூப்பர் ஹிட்ஸ், தேன் மழை, ஹாய் குட்டீஸ், சிரி சிரி, நினைத்தாலே இனிக்கும், டிராபிக் ஜாம், லேடிஸ் சாய்ஸ், டியர் சன் மியூசிக் போன்ற பல இசை சார்ந்த நிகழ்ச்சிகள் ஒளிபரப்புகிறது.
வட போச்சே!
சன் மியூசிக் சேனலில் வரும் ஜனரஞ்சக நகைச்சுவை நிகழ்ச்சிகளில் ஒன்று வட போச்சே! பல சூழல்களில் மக்கள் எவ்வாறு செயல்படும் என்பதை வரையறுத்து காட்டும் வகையில் அமைக்கப்பட்டுள்ள இந்நிகழ்ச்சி சித்தரிக்கப்படும் நேரத்தில் மனவேதனையும், விஷயம் தெரிந்த பிறகு ஆனந்தத்தையும் ஏற்படுத்தும் வகையிலானது.
வெளி இணைப்புகள்
பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை தொலைக்காட்சி பகுப்பு:இசை தொலைக்காட்சி அலைவரிசைகள்
புனவாசல் சொக்கநாதர் மற்றும் விஷ்வநாதர் கோயில்
கோயில் அமைப்பு
இக்கோயிலில் சொக்கநாதர், இல் லை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆத்து சங்கலை
ஆத்து சங்கலை (HYDNOCARPUS ALPINA) இது ஒரு அசாரியே (Achariaceae) குடும்பத்தைச் சார்ந்த பூக்கும் தாவரம் ஆகும். இத்தாவரம் அழிவு நிலையில் உள்ள மூலிகைத்தாவரம் ஆகும். இவை சீனா, லாவோஸ் மற்றும் வியட்நாம் போன்ற நாடுகளில் காணப்படுகிறது.
மேற்கோள்கள்
பகுப்பு:மூலிகைகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அனுசுயாபாய் காலே
அனுசுயாபாய் காலே (Anasuyabai Kale) ஓர் இந்திய அரசியல்வாதி ஆவாா். இவா், 1952ஆம் ஆண்டில் இந்திய நாடாளுமன்றத்தின் கீழ்சபையான மக்களவைக்கு, நாக்பூர் தொகுதியிலிருந்து இந்திய தேசிய காங்கிரஸ் கட்சி வேட்பாளராகப் போட்டியிட்டு தேர்ந்தெடுக்கப்பட்டார். பின்னா் இவர் இரண்டாவது முறையாக மக்களவை உறுப்பினராக 1957ஆம் ஆண்டில் மீண்டும் தேர்ந்தெடுக்கப்பட்டார். மக்களவைக்குத் தேர்ந்தெடுக்கப்படுவதற்கு முன்னர், காலே மத்திய மாகாணங்கள் மற்றும் பேரர் சட்டமன்ற உறுப்பினராக இருந்தார். இவர் 1928 ஆம் ஆண்டில் இதற்காக பரிந்துரைக்கப்பட்டார்.பின்பு, இவர் 1937ஆம் ஆண்டில் மத்திய மாகாண சட்டமன்றத்தின் துணை சபாநாயகராகவும் பணியாற்றினார். 1948இல், இவர் அகில இந்திய மகளிர் மாநாட்டின் தலைவராக இருந்தார்.
இவர், ஆந்த் மாநில திவானின் வழித்தோன்றல் ஆவார். இவர் நாசிக், வாகேரின் காலேவின் கிளையில் திருமணம் செய்து கொண்டார். இவர் புனேயில் ஹுஜூர் பாகா உயர்நிலைப் பள்ளியிலும் படித்தாா். பின்பு, புனே பெர்க்குசன் கல்லூரியிலும் கல்வி கற்றார். பின்னர் வடோதரா மகாராஜா சாயாஜிராவ் பல்கலைக்கழகத்தில் பட்டம் படித்தாா். இவர் புருஷோத்தம் பாலகிருஷ்ணா காலே என்பவரை மணந்தார். இவருக்கு மூன்று மகன்களும் இரண்டு மகள்களும் இருந்தனர். 1957 ஆம் ஆண்டில் நாக்பூரிலிருந்து மக்களவைத் தேர்தலில் வெற்றி பெற்ற பின்னர், இரண்டு ஆண்டுகளுக்குப் பிறகு இவர் இடைக்காலத்தில் இறந்தார்.
குறிப்புகள்
பகுப்பு:1ஆவது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1959 இறப்புகள்
அலைத்திருத்தி
அலைத்திருத்தி (இலங்கை வழக்கு: சீராக்கி, Rectifier) என்பது மாறுதிசை மின்னழுத்தத்தையோ மின்னோட்டத்தையோ முறையே நேர்த்திசை மின்னழுத்தமாகவோ மின்னோட்டமாகவோ மாற்றும் ஒரு இலத்திரனியல் கருவி ஆகும். உயர் மின்னழுத்த மதிப்பீடுகளில் பயன்படும் ஆற்றல் மின்னணுவியல் அலைத்திருத்திகளும் உள்ளன. இதற்கு மிகவும் இன்றியமையாததாக திண்மநிலை மின்னணு உறுப்பான இருமுனையம் விளங்குகிறது. . அமைப்புநிலையில் திருத்திகள் பலவடிவங்களில் அமைகின்றன. அவை வெற்றிடக்குழல் இருமுனையங்களாகவோ, இதள்வில் கவாடங்களாகவோ செம்பு-செலினியம் ஆக்சைடு திருத்திகளாகவோ, அரைக்கடத்தி இருமுனையங்களாகவோ சிலிக்கான் கடுபாட்டுத் திருத்திகளாகவோ பிற சிலிக்கான் சார்ந்த அரைக்கடத்தி நிலைமாற்றிகளாகவோ அமையலாம். வரலாற்றியலாக, ஒத்தியங்குவகை நிலைமாற்றிகளும் மின்னோடிகளும் கூட இதற்குப் பயன்பட்டன. படிக வானொலிகள் எனப்பட்ட தொடக்க கால வானொலி அலைவாங்கிகளில் கலீனா எனும் ஈயச் சல்பைடுகளில் கம்பி பொதித்த பூனை மீசை ஒற்றிகள் புள்ளித் தொடுகைத் திருத்திகளாகப் பயன்பட்டன. இவை படிகத் திருத்திகள் எனப்பட்டன.
thumb|right|500px|சைன் அலை சமிக்கைகள் அரை அலைச் சீராக்கம், முழு அலைச் சீராக்கம் செய்யப்பட்டபின்பு
அலைத்திருத்திகள் நேர்மின்சார ஆற்றல் மூலங்களாகவும் உயர் மின்னழுத்த நேர்மின்சாரத்(HVDC) திறன் செலுத்துகை அமைப்புகளிலும் மிகவும் பயன்படுகின்றன. நேர்த்திசை மின்சாரத்தை உற்பத்தி செய்வதற்குப் பதிலாக திருத்திகளைப் பயன்படுத்துவது எளிதாகும்.
சைன் அலையானது அலைத்திருத்தம் செய்யப்பட்டு ஒரு நேர்த்திசை மின்னழுத்தமாக மாற்றப்பட்டு மின்னோட்டமானது ஒருமுக மின்னோட்டமாக மாற்றப்படினும் சில துடிப்புகள் அம்மின்னோட்ட அலைவில் காணப்படும். ஆனால் அலைத்திருத்தி பயன்படக்கூடிய கணினி, தொலைக்காட்சி போன்ற சாதனங்கள் சிறப்பாக செயல்பட, வழங்கப்படும் நேர்மின்னோட்டமானது உறுதியாகவும் மாறாலியாகவும் இருத்தல் வேண்டும். இத்தகு சாதனங்களில் அலைத்திருத்தியின் வெளியீடு ஒரு வடிப்பியினுள்(filter) இடப்பட்டு அதன்மூலம் துடிப்புகள் அகற்றப்பட்டு ஒரு சீரான மாறா மின்னோட்டம் பெறப்படுகிறது.
ஒரு அலைத்திருத்தியின் செயல்பாட்டைத் தலைகீழாகச் செய்யக்கூடிய ஆற்றல் மின்னணுவியல் கருவி, புரட்டி அல்லது மாறுதிசையாக்கி அல்லது நேர்மாற்றி(inverter) ஆகும். இது நேர்த்திசை மின்னழுத்தத்தையோ மின்னோட்டத்தையோ முறையே மாறுதிசை மின்னழுத்தமாகவோ மின்னோட்டமாகவோ மாற்றுகிறது.
அரையலைத் திருத்தி
center|700px|ஒரு அரையலைத் திருத்தி
அலைத்திருத்திச் சுற்றுகளில் மிகவும் எளிய அமைப்புடையது இது. மாறுதிசை மின்னோட்டத்தின் மேற்பாதியை (+ve அரையலை) மட்டும் செலுத்தி கீழ்ப்பாதியைத்(-ve அரையலை) தடுத்துவிடும் அமைப்பே அரையலைத் திருத்தி ஆகும்.
செயல்பாடு
இவ்வமைப்பில் தாழ்வடுக்கு மின்மாற்றியின் வெளியீட்டுச் சுற்றில் ஒரு இருமுனையம் இணைக்கப்படுகிறது. தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னோட்ட அலையின் முதல் அரைப்பகுதியின்(+ve அரையலை) போது தாழ்வடுக்கு முன்னோக்குச் சார்பில் இருக்கும்; எனவே, மின்னோட்டம் அதன் வழியே கடத்தப்படும். அலையின் இரண்டாவது அரைப்பகுதியின்(-ve அரையலை) போது இருமுனையம் பின்னோக்குச் சார்பில் இருப்பதால் மின்னோட்டத்தை அது தடுத்து விடுகிறது.
இந்நிகழ்வின் விளைவாக உள்ளிடப்பட்ட மாறுதிசை மின்னழுத்தம் நேர்த்திசை மின்னழுத்தமாக மாற்றப்படுகிறது.
வெளியீட்டு மின்னழுத்த அளவின் சமன்பாடுகள்
ஒரு இலட்சிய அரையலைத்திருத்தியின் (சுமையில்லா) வெளியீட்டு நேர்த்திசை மின்னழுத்தத்தின் அளவு :
ஆகும்.
இங்கு,
முழு அலைத்திருத்தி
முழு அலைத்திருத்தி என்பது ஒரு மாறுதிசை மின்னழுத்தத்தின் இரு பகுதியையும் திருத்தும் சுற்று ஆகும். சமனச்சுற்று அலைத்திருத்தியும் (bridge rectifier) மைய மடை மின்மாற்றியைக் கொண்ட அலைத்திருத்தியும் (center tapped transformer type rectifier) முழு அலைத்திருத்திகளேயாகும்.
சமனச்சுற்று முழுவலைத்திருத்தியின் செயல்பாடு
ஒரு தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னழுத்த அலை, அலைத்திருத்தியினுள்ளிடப்படுகிறது. முதற்பாதி (+ve) அரையலையின் போது (படத்திலுள்ள 4 இருமுனையங்களில்) அனைத்திற்கும் மேலுள்ள இருமுனையமும் அனைத்திற்கும் கீழுள்ள இருமுனையமும் ஆகிய இரண்டு மட்டும் முன்னோக்குச் சார்பில் உள்ளன. எனவே முதற்பாதி (+ve) அரையலையின் மின்சாரம் இவ்விரண்டு இருமுனையங்களாலும் மின்சுமையின் வழியே கடத்தப்படுகிறது. பிற்பாதி (-ve) அரையலையின் போது (படத்திலுள்ள 4 இருமுனையங்களில்) நடுவிலுள்ள இரண்டு இருமுனையங்கள் மட்டும் முன்னோக்குச் சார்பில் உள்ளன. எனவே பிற்பாதி (-ve) அரையலையின் மின்சாரம் இவ்விரண்டு இருமுனையங்களாலும் மின்சுமையின் வழியே கடத்தப்படுகிறது. மேற்கண்ட இரண்டு மின்கடத்தல் நிலைகளிலும் மின்சுமைக்குக் குறுக்கே உள்ள மின்னழுத்தங்கள் ஒரே கதிர்வுடனும், இரு நிலைகளிலும் அதன் வழியே செல்லும் மின்னோட்டங்கள் ஒரே திசையிலும் உள்ளமையால், வெளியீடாக நேர்த்திசை மின்சாரம் கிடைக்கப்பெறுகிறது.
மைய மடை மின்மாற்றி கொண்ட முழுவலைத்திருத்தியின் செயல்பாடு
இங்கும் ஒரு தாழ்வடுக்கு மின்மாற்றியால் மின்னழுத்தம் குறைக்கப்பட்ட மாறுதிசை மின்னழுத்த அலை, அலைத்திருத்தியினுள்ளிடப்படுகிறது. இங்குள்ள மின்மாற்றி மையத்தில் ஒரு மடை கொண்டுள்ள மின்மாற்றி ஆகும். முதற்பாதி (+ve) அரையலையின் போது (படத்திலுள்ள 2 இருமுனையங்களில்) மேலுள்ள இருமுனையம்(D1) மட்டும் முன்னோக்குச் சார்பில் உள்ளது. எனவே முதற்பாதி (+ve) அரையலையின் மின்சாரம் இருமுனையம்(D1) மூலம் மின்சுமையின் வழியே மின்மாற்றியின் மைய மடைக்குக் கடத்தப்படுகிறது. பிற்பாதி (-ve) அரையலையின் போது (படத்திலுள்ள 2 இருமுனையங்களில்) மேலுள்ள இருமுனையம்(D2) மட்டும் முன்னோக்குச் சார்பில் உள்ளது. எனவே பிற்பாதி (-ve) அரையலையின் மின்சாரம் இருமுனையம்(D2) மூலம் மின்சுமையின் வழியே மின்மாற்றியின் மைய மடைக்குக் கடத்தப்படுகிறது. மேற்கண்ட இரண்டு மின்கடத்தல் நிலைகளிலும் மின்சுமைக்குக் குறுக்கே உள்ள மின்னழுத்தங்கள் ஒரே கதிர்வுடனும், இரு நிலைகளிலும் அதன் வழியே செல்லும் மின்னோட்டங்கள் ஒரே திசையிலும் உள்ளமையால், வெளியீடாக நேர்த்திசை மின்சாரம் கிடைக்கப்பெறுகிறது.
இவ்வழியாக முழுவலைத்திருத்திகளின் மூலம் மாறுதிசை மின்சாரம், நேர்த்திசை மின்சாரமாக மாற்றம் செய்யப்படுகிறது.
வெளியீட்டு மின்னழுத்த அளவின் சமன்பாடுகள்
ஒரு இலட்சிய ஒற்றைத் தறுவாய் முழுவலைத்திருத்தியின் (சுமையில்லா) வெளியீட்டு நேர்த்திசை மின்னழுத்தத்தின் அளவு :
குறிப்புதவி
பகுப்பு:மின் உறுப்புகள்